b'\n_START_ARTICLE_\nMarko Sosi\xc4\x8d\n_START_SECTION_\n\xc5\xbdivljenje\n_START_PARAGRAPH_\nRodil se je v Trstu kjer tudi \xc5\xbeivi.  \xc5\xa0tudiral je na Akademiji za gledali\xc5\xa1\xc4\x8de in film v Zagrebu, kjer je leta 1984 diplomiral iz re\xc5\xbeije. Nato je deloval in \xc5\xa1e deluje po razli\xc4\x8dnih slovenskih in italijanskih gledali\xc5\xa1\xc4\x8dih._NEWLINE_V letih 1991-1994 je bil umetni\xc5\xa1ki vodja Slovenskega narodnega gledali\xc5\xa1\xc4\x8da v Novi Gorici. V letih 1999-2003 je bil umetni\xc5\xa1ki vodja Slovenskega stalnega gledali\xc5\xa1\xc4\x8da v Trstu. Od leta 2005 do leta 2009 je znova opravljal to funkcijo. V sezonah 2003/04 in 2004/05 je opravljal delo selektorja slovenskega gledali\xc5\xa1kega festivala Bor\xc5\xa1tnikovo sre\xc4\x8danje in bil kasneje tudi selektor za Teden slovenske drame v Kranju_NEWLINE_Zadnjih deset let \xc5\xbeivi kot svobodni umetnik.\n_START_SECTION_\nDelo\n_START_PARAGRAPH_\nPi\xc5\xa1e prozo (romane in kratke zgodbe), radijske igre in scenarije ter dramske fragmente. _NEWLINE_Za svoj roman Balerina, balerina je dobil tr\xc5\xbea\xc5\xa1ko nagrado Vstajenje, z romanom pa se je uvrstil tudi v krog finalistov za nagrado Kresnik. V izboru za nagrado Kresnik sta bila tudi njegov roman Tito, amor mijo, ki je bil nominiran tudi za nagrado Pre\xc5\xa1ernovega sklada, ter roman Ki od dale\xc4\x8d prihaja\xc5\xa1 v mojo bli\xc5\xbeino. Zbirka kratkih zgod Iz zemlje in sanj je bila nominirana za najbolj\xc5\xa1o knjigo leta (Kriti\xc5\xa1ko sito) ter uvr\xc5\xa1\xc4\x8dena v o\xc5\xbeji izbor za nagrado Fabula 2012. Z romanom Kratki roman o snegu in ljubezni  se je \xc5\xa1e \xc4\x8detrti\xc4\x8d uvrstil med velike finaliste za nagrado kresnik. _NEWLINE_Njegova dela so prevedena v \xc5\xa1tevilne jezike.'